google/wiki40b huggingface dataset:
Tianhe-2

Tianhe-2 alebo TH-2 (čín. 天河-2, pchin-jin: tiānhé-èr, doslova Mliečna dráha 2) je 33.86-petaflopový superpočítač. Bol vyvinutý tímom 1 300 vedcov a inžinierov.
Podľa TOP500 je to teda najrýchlejší počítač na svete pre jún 2013, november 2013, jún 2014, november 2014, jún 2015, a november 2015. V roku 2015, boli plány Sun Yat-sen University v spolupráci s okresom Guangzhou na zvýšenie (až po 110 PFLOP/s) výpočtovej kapacity počítača zrušené vládou Spojených štátov. USA odmietli žiadosť spoločnosti Intel o vývoz súčiastok na daný počítač. Oficiálne udaný dôvod Americkej vlády boli obavy z toho, že Čína využíva dané superpočítače na jadrové zbrane.

Špecifikácie

Podľa NUDT (National University of Defense Technology) (Národná univerzita obranných technológií v Číne), Tianhe-2 by bol použitý na simuláciu, analýzu a vládne bezpečnostné využitia.
So 16 000 výpočtovými uzlami, z ktorých každý obsahuje dve Intel Ivy Bridge Xeon a tri Xeon Phi koprocesorové čipy, predstavuje najväčšiu inštaláciu Ivy Bridge a Xeon Phi čipov, rátajúc celkom 3 120 000 jadier. Každý z 16 000 uzlov osadený 88 gigabajtmi pamäte (Ivy Bridge používa 64 a 8 gb pre každý z Xeon Phi procesorov).
Tianhe-2 bežal na Linuxe, distro Kylin, vyvinuté organizáciou NUDT.

Kritika

Vedci kritizovali Tianhe-2 za to, že bol ťažký na používanie. „Je na svetovej špičke, pokiaľ ide o výpočtovú kapacitu, ale funkčnosť superpočítača je ďaleko za tými v USA či v Japonsku.“, hovorí Chi Xuebin, zástupca riaditeľa Počítačovej siete a informačného centra. „Niektorí používatelia by potrebovali niekoľko rokov, alebo dokonca desaťročie na napísanie potrebného kódu“, dodal.
Matúš Černák

Životopis

Študoval na gymnáziu v Prievidzi, Kežmarku, 1919-1922 v Banskej Bystrici, potom na univerzite v Lipsku a v Prahe. Od roku 1928 stredoškolský profesor v Trnave a v Bratislave, od r. 1938 člen HSĽS, 1938 minister bez kresla v Syrového vláde, 1938-1939 minister školstva a národnej osvety slovenskej autonómnej vlády. V r. 1939-44 veľvyslanec Slovenského štátu v Berlíne, od roku 1942 aj vo Fínsku a Dánsku. Po vojne bol zajatý spojencami a odsúdený Národným súdom v Bratislave na 3 roky väzenia. Po prepustení, koncom roku 1948 emigroval a od roku 1950 žil v Mníchove, kde prevzal po Jozefovi Paučovi vedenie Sidorovej Slovenskej národnej rady v zahraničí, sústreďujúcej emigrantov, prívržencov slovenskej samostatnosti. Vydával a redigoval jej orgán Slobodné Slovensko, prispieval aj do iných krajanských časopisov.
V Mníchove bol naňho 5. júla 1955 spáchaný atentát, keď na pošte explodovala zásielka, ktorú otváral. Spolu s ním zahynuli aj dvaja ďalší zákazníci a 10 boli zranení. Pohreb sa konal 12. júla v Mnichove za účasti vysokých nemeckých vládnych predstaviteľov. Roku 1991 syn Boris uložil urnu s jeho pozostatkami na Bratislavskom cintoríne.
Keprník

Geológia

Vrch je budovaný rulou a svorom. Vrcholová plošina Keprníka má podobu kryoplanačnej terasy (lavicovité stupne zložené z plošiny a zrázu).

Vodstvo

Vrcholom prechádza hlavné európske rozvodie medzi Baltským a Čiernym morom. Rudohorský a Keprnický potok odvádzajú vodu do Odry a Baltského mora, rieka Branná do Čierneho mora.

Ochrana prírody

Keprník je súčásťou CHKO Jeseníky a NPR Šerák-Keprník.

Turistika

Cez Keprník vedie hlavná jesenická hrebeňovka, najľahšie prístupný je z Ramzovského sedla, Ostružnej, Brannej a Červenohorského sedla.
Hôľnatý vrchol ponúka kruhový rozhľad na Jeseníky a pri dobrej viditeľnosti i na Králický Sněžník, Krkonoše a Beskydy, výnimočne i na Malú Fatru a Vysoké Tatry.
Livingston (Montana)

Livingston je mesto v Spojených štátoch amerických, v juhozápadnej Montane. Je sídlom Park County, má rozlohu 6,8 km² a v roku 2010 tu žilo 7.044 obyvateľov.
Leží v Skalnatých vrchoch, medzi horskými masívmi Absaroka na juhu, Gallatin Range na juhozápade, Bridger Range na severozápade a Crazy Mountains na severovýchode, v údolí rieky Yellowstone River, v nadmorskej výške 1 370 m n. m. a približne 25 km východne od mesta Bozeman.
Mesto je východiskom turistických cieľov v okolí (Gallatin National Forest) a tiež do Yellowstonského národného parku, nachádzajúceho sa južne od mesta.
Froideterre

Poloha

Obec má rozlohu 2,83 km². Najvyšší bod je položený 337 m n. m. a najnižší bod 299 m n. m.

Obyvateľstvo

Počet obyvateľov obce je 353 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Turistická značkovaná trasa číslo 2436

Turistická značkovaná trasa číslo 2436 je krátka modrá trasa v Bratislave, ktorá spája mestské časti Dúbravka a Karlova Ves. Dĺžka trasy je 5,4 km.
Molly Williamsová

Život

Vlastnená ako otrokyňa newyorským obchodníkom Benjaminom Aymarom, ktorý bol zároveň dobrovoľným hasičom, pracovala v Oceanus Company No. 11 v 10. rokoch 18. storočia, a okolo roku 1815 sa stala členkou tejto hasičskej jednotky.
Williamsová sa do širšieho povedomia dostala po tom, čo v roku 1818 po boku hasičov ťahala hasičskú striekačku k požiaru cez hlboký sneh. Paul C. Ditzel v publikácii Fire Engines, Firefighters (1976) uvádza: „...Zvykli ju volať ‚Dobrovoľník č. 11‘. Molly hasila požiare v kalikových šatách a károvanej zástere. Počas blizardu v roku 1818, pomohla dotiahnuť hasičskú striekačku na miesto požiaru.“

V literatúre

Na základe príbehu o Molly Williamsovej, autorka detskej literatúry Dianne Ochiltree publikovala knihu Molly, by Golly: The Legend of Molly Williams, America's First Female Firefighter (2012), ktorú ilustrovala Kathleen Kemly.
Galluis

Poloha

Obec má rozlohu 4,53 km². Najvyšší bod je položený 183 m n. m. a najnižší bod 85 m n. m.

Obyvateľstvo

Počet obyvateľov obce je 1 145 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
TechTown Detroit

TechTown je americký vedecko-technologický park v Detroite v Michigane. Park leží na hranici dvoch štvrtí Midtown a New Center, na ploche 17,40 hektárov. Bol navrhnutý ako výskumný a technologický park pre stimuláciu rastu pracovných miest a vytváranie malých podnikov, podporu podnikateľov a rozvoj firiem v rozvíjajúcich sa odvetviach.

História

General Motors na začiatku daroval bývalú budovu Chevy Creative Services Building univerzite Wayne State University, čo predstavovalo prvú fázu rozvoja výskumného a technologického parku TechTown. Historická budova pri 440 Burroughs prezývaná ako Tech One, bola ponúknutá ako inkubačný priestor pre nové technologické spoločnosti a ako sídlo pre zamestnancov TechTown. V decembri v roku 2009 vedenie parku oznámilo, že bývalá Dalgleish Cadillac Building na 6160 Cass Avenue sa stane, jeho ďalším podnikateľským inkubátorom ako TechTwo. Obe budovy TechOne aj TechTwo sú bývalé budovy General Motors navrhnuté priemyselným architektom Albertom Kahnon v roku 1927.
Lasseube (obec)

Poloha

Obec má rozlohu 48,6 km². Najvyšší bod je položený 416 m n. m. a najnižší bod 170 m n. m.

Obyvateľstvo

Počet obyvateľov obce je 1 714 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Claira

Poloha

Obec má rozlohu 19,34 km². Najvyšší bod je položený 20 m n. m. a najnižší bod 5 m n. m.

Obyvateľstvo

Počet obyvateľov obce je 3 519 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Burdinne

Obyvateľstvo

Burdinne má približne 2 993 obyvateľov (2010).
Moings

Poloha

Obec má rozlohu 7,57 km². Najvyšší bod je položený 68 m n. m. a najnižší bod 32 m n. m.

Obyvateľstvo

Počet obyvateľov obce je 173 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bagaceratops

Opis

Bol to malý, iba meter dlhý štvornohý bylinožravec. Tento malý dinosaurus trocha pripomínal vyspelejší rod Protoceratops, mal však o niečo kratší a hranatejší kostený golier, pričom hlavu mal vybavenú kosteným nosným hrboľom s užšou základňou.

Nálezy

Bagaceratops je známy z pozostatkov približne dvoch desiatok jedincov čo naznačuje, že išlo o hojného tvora. Prvé fosílie Bagaceratopsa boli nájdené v púšti Gobi poľsko-mongolskou expedíciou v 70. rokoch 20. storočia. Bagaceratops je známy podľa piatich kompletných a dvadsiatich neúplných lebiek (najdlhšia z nich meria na dĺžku 17 cm).

Klasifikácia

Bagaceratops patrí medzi rohaté dinosaury (Ceratopsia), skupinu bylinožravých dinosaurov s papagájovitými zobákmi, ktoré sa vyskytovali v Severnej Amerike a Ázii počas obdobia vrchnej kriedy, ktorá skončila zhruba pred 65 miliónmi rokov.

Potrava

Rovnako ako všetky ostatné rohaté dinosaury, aj Bagaceratops bol bylinožravec. Keďže krytosemenné rastliny boli ešte v tomto období menej hojné ako dnes, je možné, že sa tento dinosaurus živil relatívne hojnými papradinami, cykasmi a ihličnanmi. Svojim silným zobákom bol schopný obštipkávať aj silné konáre a výhonky.
La Turbie

Poloha

Obec má rozlohu 7,42 km². Najvyšší bod je položený 658 m n. m. a najnižší bod 146 m n. m.

Obyvateľstvo

Počet obyvateľov obce je 3 170 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Paul-en-Born

Poloha

Obec má rozlohu 43,53 km². Najvyšší bod je položený 54 m n. m. a najnižší bod 6 m n. m.

Obyvateľstvo

Počet obyvateľov obce je 844 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sciecq

Poloha

Obec má rozlohu 4,33 km². Najvyšší bod je položený 72 m n. m. a najnižší bod 12 m n. m.

Obyvateľstvo

Počet obyvateľov obce je 574 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Antonio Ungar

Životopis

Žil v Bogote, v džungliach Orinoka, v Európe a v Jaffe v Izraeli. Pracuje pre niekoľko kolumbijských novín a časopisov. V roku 2010 sa podieľal v pohraničnej provincii Venezuely, v Arauca, na kampani na podporu kultúry miestnych obyvateľov. Mottom kampane a záverečnej konferencie s účastníkmi bolo Arauca Lee, Escribe Y Cuenta.
Liga za vylúčenie Ázijcov

Spojené štáty

Liga za vylúčenie Ázijcov bola založená 67 odborovými zväzmi 14. mája 1905 v San Franciscu. Na jej prvom zasadnutí sa zúčastnili vodcovia odborov (a európsky prisťahovalci) Patrick Henry McCarthy z odborového zväzu stavebných remeselníkov a Andrew Furuseth a Walter McCarthy z odborového zväzu námorníkov. Za cieľ si stanovili rozširovať antiázijskú propagandu a získať vplyv na právne predpisy obmedzujúce prisťahovalectvo z Ázie. Špecificky sa zamerali na Japoncov, Číňanov a Kórejčanov. Liga bola takmer okamžite úspešná v nátlaku na radu pre vzdelávanie mesta San Francisco s cieľom segregovať ázijské školopovinné deti od ostatných detí. V roku 1908 bola Liga za vylúčenie ázijcov pridružená v 231 organizáciách, z nich bolo 195 odborových organizácií.
Kalifornský generálny prokurátor Ulysses S. Webb vyvinul veľké úsilie na presadzovanie právnych predpisov voči ázijským vlastníkom nehnuteľností.

Kanada

Pod záštitou obchodnej rady vznikla vo Vancouveri v Britskej Kolumbii 12. augusta 1907 sesterská organizácia s rovnakým menom. Jej deklarovaným cieľom bolo "držať prisťahovalcov z Orientu mimo Britskej Kolumbie." 7. septembra toho istého roku vypukli vo Vancouveri nepokoje, keď členovia Ligy po počúvaní zapálených rasistických prejavov vo vancouverskej radnici zaútočili na miestnu čínsku štvrť - Chinatown. Niekoľkotisícový dav kričal rasistické heslá, ničil obchody a spôsobil škody za niekoľko tisíc dolárov. Rozzúrený dav sa následne vydal do japonskej štvrte - Japantownu, ktorého obyvatelia boli pred jeho vyčíňaním varovaní a vyzbrojili sa palicami a fľašami, ktorými sa bránili. Počet členov tejto rasistickej organizácie sa bezprostredne po nepokojoch zväčšil, no hneď na nasledujúci rok sa začal zmenšovať.
Činnosť AEL sa znovu obnovila na začiatku 20. rokov, keď mala v celej provincii približne 40 000 členov. V tomto období bol v roku 1923 schválený zákon o prisťahovalectve z Číny, tzv. Chinese Immigration Act, ktorým sa prakticky ukončila čínska emigrácia do Kanady.
Ďalším významným (aj keď nepriamym) dôsledkom činnosti AEL bolo, že vancouverské nepokoje z roku 1907 viedli ku vzniku prvých protidrogových zákonov v Kanade. Minister práce a budúci premiér William Lyon Mackenzie King bol vyslaný, aby vyšetril nepokoje a nároky na náhradu škody zo strany obetí. Jednu žiadosť predložili výrobcovia ópia, čo vyvolalo vyšetrovanie miestnej drogovej scény Kingom. Podľa neho bolo zvlášť alarmujúce, že užívanie ópia sa šírilo medzi mladými bielymi ženami. Na základe týchto odhalení bol neskôr schválený federálny zákon zakazujúci výrobu, predaj a dovoz ópia, morfia, heroínu, kokaínu a kanabisu na iné ako medicínske účely.

Zhrnutie

Obidve tieto rasistické organizácie boli produktom celkovej atmosféry rasizmu bieleho obyvateľstva voči ázijcom, ktorý pretrvával v Spojených štátoch a Kanade od počiatku 19. storočia a ktorý kulminoval zavedením tzv. dane z hlavy (Head Tax) v Kanade a internáciou američanov a kanaďanov japonského pôvodu počas druhej svetovej vojny.
Chránený areál

Chránený areál (skratka CHA) je kategória chránených území. Je to lokalita spravidla s výmerou do 1 000 ha, na ktorej sú biotopy európskeho významu alebo biotopy národného významu alebo ktorá je biotopom druhu európskeho významu alebo biotopom druhu národného významu a kde priaznivý stav týchto biotopov záleží na obhospodarovaní človekom.
Flagey (Haute-Marne)

Poloha

Obec má rozlohu 8,32 km². Najvyšší bod je položený 462 m n. m. a najnižší bod 360 m n. m.

Obyvateľstvo

Počet obyvateľov obce je 86 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mont-de-Lans

Poloha

Obec má rozlohu 31,66 km². Najvyšší bod je položený 3 285 m n. m. a najnižší bod 732 m n. m.

Obyvateľstvo

Počet obyvateľov obce je 1 193 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Epópeus (Sikyón)

Epópeus (starogr. Ἐπωπεύς – Epópeus, lat. Epopeus) je v gréckej mytológii syn Alólea, syna boha Hélia(podľa inej verzie syn boha Poseidóna a Kanaky), nástupca sikyónskeho kráľa Koraka.
Staroveký autor Hieronym zaznamenal, že Epópeus, nástupca sikyónskeho kráľa Koraka nastúpil na trón v Sikyóne okolo roku 1425 pred Kr. a vládol do roku 1390 pred Kr. 
Sikyónsky kráľ Korax zomrel bez potomstva a práve v tej dobe prišiel z Tesálie Epópeus, ktorý uniesol z Téb krásnu Antiopu, dcéru Nyktea a zmocnil sa v Sikyóne kráľovskej koruny. Podľa iného antického príbehu Antiopé ušla z Téb do Sikyónu v obave pred hnevom svojho otca, tébskeho kráľa Nyktea, potom ako oťarchavela s bohom Diom.  Jej otec Nykteus sa s tým nevedel zmieriť a keď umieral zaviazal svojho brata Lyka prísahou, aby nenechal Antiopu bez trestu. Lykos následne usporiadal vojenskú výpravu proti Sikyónu, kde kráľa Epópea zabil a Antiopu zajal. Počas spiatočnej cesty potom Antiopé v boiótskej Eleutherii porodila dvojčatá, chlapcov Amfióna a Zétha, neskorších tébskych kráľov.
Podľa antického autora Pausania Epópeus v tejto bitke zvíťazil a ešte ťažko zranený stihol prikázať, aby na počesť víťazstva postavili bohyni Aténe v Sikyóne chrám a následne na zranenia zomrel. Jeho následníkom sa potom stal Lamedón, mladší syn Koróna.
Taškent

História

V oblasti dnešnej uzbeckej metropoly existovalo súvislé osídlenie už v dobách pred naším letopočtom. Osada mala názov Šaš a v 8. storočí ju dobyli Arabi. Neskôr ju zničil Džingischán a nájazdy kočovníkov. Mesto bolo vybudované na novom mieste, severozápadne od pôvodnej lokality.
Taškent bol súčasťou niekoľkých ríš a bol opakovane zničený. Obnova nasledovala za Tamerlánovej vlády v 14. storočí. Od začiatku 16. stor. mesto patrilo uzbeckému štátu Šajbánovcov, následne Bucharskému chanátu. V polovici 19. stor. Taškent ovládol Kokandský chanát, no táto vláda nebola obľúbená a obyvatelia sa proti nej opakovane vzbúrili.
Významným zlomom v histórii mesta sa stala nadvláda Ruskej ríše, ktorá začala roku 1865 a určila budúci osud dejín mesta. Taškent bol vybratý za centrum Turkménskej gubernie a začal sa rozvíjať ako moderné mesto. Stredoveké hradby odstránili na prelome 80. a 90. rokov 19. stor., od roku 1899 tu existuje železničné spojenie s Kaspickým morom a o ďalších šesť rokov neskôr aj s mestom Orenburg. 11. novembra 1917 tu došlo k vyhláseniu sovietskej moci, nie však pokojnou cestou (pri nepokojoch bola zničená veľká časť historického mesta). Od apríla 1918 nahradila Turkménsku guberniu Turkménska ASSR, ktorá sa neskôr začlenila do ZSSR. Roku 1930 sa Taškent stal hlavným mestom, čím vystriedal dovtedajší Samarkand (Uzbekistan vznikol následne). V 20. a 30. rokoch začala industrializácia, Taškent ale najviac získal na presúvaní priemyslu na juhovýchod a východ ZSSR v čase druhej svetovej vojny. S priemyslom sem začali ale prichádzať i Rusi.
24. jún 1966 sa zapísal do histórie mesta čiernym písmom, pretože ho zničilo silné zemetrasenie so silou 7 stupňov Richterovej stupnice. Okolo 300 000 ľudí zostalo bez domova. Prestavba zmenila urbanistický plán mesta – vznikli široké bulváre a veľké domy, typické pre vtedajší ZSSR. Veľkou zmenou v doprave sa roku 1977 stalo otvorenie metra, roku 1985 zasa vznikla moderná dominanta mesta – 375 m vysoká televízna veža.
Po roku 1991 sa stal Taškent metropolou nezávislého Uzbekistanu, no masívna výstavba (metro, továrne, sídliská) bola zastavená. Mesto sa stalo ale niekoľkokrát vzhľadom k svojmu významu dejiskom teroristických útokov. Neďaleko centra sa nachádza medzinárodné taškentské letisko.
Bréel

Poloha

Obec má rozlohu 3,71 km². Najvyšší bod je položený 241 m n. m. a najnižší bod 73 m n. m.

Obyvateľstvo

Počet obyvateľov obce je 127 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Thiaville-sur-Meurthe

Poloha

Obec má rozlohu 4,47 km². Najvyšší bod je položený 365 m n. m. a najnižší bod 273 m n. m.

Obyvateľstvo

Počet obyvateľov obce je 477 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Autry

Poloha

Obec má rozlohu 16,34 km². Najvyšší bod je položený 168 m n. m. a najnižší bod 110 m n. m.

Obyvateľstvo

Počet obyvateľov obce je 144 obyvateľov (2009).
Graf vývoja obyvateľstva:
Zdroje: INSEE
Hausen am Bussen

Dejiny

Obec Hausen am Bussen bola založená v 13. storočí.

Geografia a poloha

Obec Hausen am Bussen leží asi 10 kilometrov na juhozápad od mesta Ehingen.
Hausen am Bussen susedí na severe s mestom Munderkingen, na východe s obcou Emerkingen, na juhu s obcou Unterwachingen ako aj s obcou Uttenweiler v krajinskom okrese Biberach a na západe s obcou Obermarchtal.
Chlóris (dcéra Nioby)

Chlóris alebo Chloris (starogr. Χλωρίς – Chlóris, lat. Chloris) je v gréckej mytológii dcéra tébskeho kráľa Amfióna a jeho manželky Nioby.
Chlóris bola najmladšia zo siedmich dcér tébskeho kráľa Amfióna a jeho manželky Nioby. Jej matka sa stala obeťou pomsty bohyne Artemidy za to, že svojou vystatovačnosťou urazila jej matku Léto.
Kráľovná Niobé mala dobrého muža, štrnásť krásnych detí a právom sa považovala za najšťastnejšiu ženu na svete.(podľa Homéra mala šesť dcér a šesť synov) Lenže jej pýcha prekročila všetky miery, keď odmietla priniesť obeť bohyni Léte, s vyhlásením, že bohyňa sa môže pochváliť len dvoma deťmi. Léto to urazilo a ihneď sa sťažovala svojim deťom Apolónovi a Artemide. Po dohode sa následne rozhodli Niobu exemplárne potrestať.
Apolón sa nato vzniesol na tébske hradby, pod ktorými cvičili jej synovia a všetkých ich svojimi smrtiacimi šípmi postrieľal. Keď sa o tom Amfión dozvedel, vrazil si do pŕs meč a zúfala Niobé zdvihla ruky k nebu, ale nie aby prosila bohyňu o milosť, ale aby jej vykričala, že aj vo svojom nešťastí ja šťastnejšia ako ona, lebo má viac detí.
V tom sa však objavila bohyňa Artemis a ozvala sa struna jej luku a jej šípy Niobine dcéry jednu po druhej zabíjali. Keď Niobe zostala nakoniec len najmladšia dcéra Chlóris, bolesť jej pýchu zlomila a prosila bohyňu, aby jej nechala aspoň jedno dieťa. Bohyňa bola však neoblomná a jej posledný šíp zasiahol aj Chlóridu. Niobé potom od hrôzy a žiaľu skamenela.
Sojuz MS-12

Priebeh letu

Sojuz MS-12 úspešne vyštartoval dňa 14. marca 2019 o 19:14:08,175 svetového času (UTC) pomocou nosnej rakety Sojuz-FG z kozmodrómu Bajkonur. Približne po deviatich minútach od štartu bola kozmická loď navedená na počiatočnú obežnú dráhu Zeme. Pri tomto lete bol použitý rýchly letový profil k Medzinárodnej vesmírnej stanici (ISS), ktorý trvá 6 hodín. Dňa 15. marca o 01:01:40 UTC sa loď pripojila k k spojovaciemu uzlu modulu Rassvet na ISS. Posádka potom prešla na stanicu a zapojila sa do práce Expedície 59.
Dňa 3. októbra 2019 o 07:37:32 UTC sa Alexej Ovčinin, Tyler Hague a Hazza Al Mansouri odpojili od Medzinárodnej vesmírnej stanice a ešte v ten istý deň o 10:59:20 UTC úspešne pristáli v kazašskej stepi neďaleko Džezkazganu.
Vinkovci

Vinkovci je mesto v Chorvátsku, vo východnej Slavónii. Žije tu 32 000 obyvateľov a je tak najväčším mestom Vukovarsko-sriemska župy.

Poloha

Vinkovci leží neďaleko hraníc sa Srbskom, medzi riekami Sávou a Dunajom; 19 km juhozápadne od Vukovaru a 43 km južne od Osijeku; a to v nadmorskej výške 90 m n. m.

Hospodárstvo

Vďaka úrodnej rovinatej krajine, kde sa dobre darí poľnohospodárstvu, sa rozvinul v meste potravinársky priemysel, veľmi rozšírený je chov dobytka. Spracováva sa tiež drevo a koža, vyrábajú sa stavebné materiály.

Doprava

Mesto leží na dôležitej medzinárodnej železnici Záhreb - Belehrad, vetvia sa odtiaľto aj trate vedúce do Maďarska a Bosny a Hercegoviny. Prechádza ním tiež dôležitá cesty, spájajúca podrávska oblasť s Posávskou.

Ostatné

V meste tiež vznikla už dnes legendárna hudobná skupina Colonia. Vedľa Karmy, Dj Krmaka, Severín a E.T. je významná skupina v Chorvátsku.
Otročok

Reformovaný kostol

Miestny kostol je klasicistická stavba vybudovaná v rokoch 1815 - 1827. Z architektonického hľadiska sa jedná o sieňový priestor s polkruhovým záverom, zaklenutý pruskými klenbami. V interiéri sa nachádzajú drevené protestantské empory. Kostol prešiel úpravami na prelome 19. a 20. storočia. V kostole uchovávajú renesančný kalich pochádzajúci z roku 1680.
Mlynárovce

Vodné toky

Cez obec preteká potok Radomka a taktiež  menšie potôčiky Vlčinec a Račí potok.

Erb

V modrom štíte na zelenej, šiestimi striebornými kameňmi preloženej pažiti  je striebroodetý muž v zlatom klobúku a zlatých čižmách v upaženej pravici so striebornou sekerou na zlatom porisku, v upaženej ľavici so zlatou palicou. Znamenie erbu tvorí žánrový motív podľa odtlačku typária obce z roku 1868. Erb bol prijatý  obecným zastupiteľstvom 14. septembra 2004 a je zapísaný v Heraldickom registri SR pod číslom HR: M-165/2004. Autormi erbu sú Sergej Pančák a Leon Sokolovský.

Vlajka

Vlajka obce pozostáva zo štyroch pozdĺžnych pruhov vo farbách  1/6 modrej, 1/6 bielej  3/6 modrej a  1/6 zelenej. Vlajka má pomer strán 2 : 3 a ukončená je tromi cípmi, t. j. dvoma zastrihmi, siahajúcimi do tretiny jej listu.

Cirkev

Chrám:Narodenia Presvätej Bohorodičky z roku 1877   
Kaplnka:Nanebovstúpenia Pána, 1890
Zoznam farárov: 
Anton Jakovič 1821; Michal Beneš 1823; Juraj Zubrický 1840 – 1859; Alexander Rojkovič 1859 – 1860; Anton Molčan 1860 – 1914; Aurel Petrik 1915 – 1920; Emil Kellö 1920 – 1922; Michal Baláž 1923 – 1950; Juraj Červený 1968 – 1977; Michal Baraník (excur. z Cerniny) 1977 – 1978; Mikuláš Pavlík 1978 – 1980; Teodor Hanát 1980 – 1982; Michal Stanko st. 1982 – 1990; Vasiľ Kočemba (excur. z Hrabovčíka) 1990 – 1994; Pavol Litavec (excur. z Cerniny) 1994 – 1997; Juraj Popovič 1997 – 2003; Marián Buraľ 2003

Šport

V minulosti mala obec veľmi aktívnu telovýchovnú organizáciu. Bola zameraná na futbal. V menšej miere na volejbal a stolný tenis. V súčasnosti obec nemá žiadnu organizovanú športovú aktivitu. Po predošlej činnosti ostalo v obci futbalové a tenisové ihrisko. Raz ročne, zvyčajne počas leta, obec organizuje športové hry pre deti, ktoré sú v obci na prázdninách.

Doprava

Cesta tretej triedy: Šarišský Štiavnik – Rovné

Školstvo

Obec nemá školu

Osobnosti

V obci pôsobil ako učiteľ Fedor Lazorik – rusínsky spisovateľ
Hurajčík Ján – veliteľ partizánskej skupiny Bojovníci za slobodu
Abrotín

Abrotín (lat.) je druh alkaloidu, ktorý obsahuje vňať paliny abrotskej (tzv. božieho drievka).
Vaupoisson

Poloha

Obec má rozlohu 10,79 km². Najvyšší bod je položený 181 m n. m. a najnižší bod 91 m n. m.

Obyvateľstvo

Počet obyvateľov obce je 149 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE